open-index/open-wikipedia-markdown huggingface dataset:
Qyqja

**Qyqja**  (Cuculus canorus) është një lloj i zogjëve në familjen Cuculidae.

## Gjatësia 
32-34 cm, krahët e hapur: 51-57 cm.

## Përshkrimi 
Nga prilli në korrik, kënga e
qyqeve është pjesë e rëndësishme e fondit
muzikor të pyjeve. Pas kësaj periudhe,
meshkujt pushojnë së kënduari dhe të rriturit
shtegtojnë përsëri për në Afrikë, duke i lënë
të vegjlit vetëm deri në shtator. Silueta e tyre
në fluturim është e ngjashme me atë skifterit
kthetrazi (Falco tinnunculus) ose gjeraqinës së
shkurtër (Accipter nisus). Zogjtë e rritur janë
në dy ngjyra: gri ose kafe në ngjyrë ndryshku.
Pjesa e barkut është e bardhë me vijëzime
gri. Në fluturim shfaqen krahët e gjatë dhe të
gjerë. Të vegjlit kanë krahë më të rrumbullakosur.
Ata janë në ngjyrë kafe të errët e cila çelet
në pjesën e pasme të kokës.

## Përhapja dhe habitati 
Jetojnë në zona
pyjore, por takohen dhe në toka bujqësore me
shkurre, moçale, këneta etj.

## Riprodhimi 
Nuk ndërtojnë fole të vetën por
i lëshojnë vezët veç e veç në foletë e specieve
të tjera, si bilbili (Luscinia megarhynchos). Vezët
çelin për 12 ditë dhe të vegjlit mund të fluturojnë
pas tre javësh.

## Ushqimi 
Kryesisht insekte, merimanga dhe
larva.

## Zëri 
Një “kuu-kuu” e njohur, ndonjëherë mashkulli
bën edhe ”kuk-kuk-kuk”.
Bufi

Kanë një përhapje të madhe në Kontinentin Evropian. Bën pjesë në familjen Strigidae.

## Gjatësia 
Bufi ka gjatesi 60-75 cm, kur  hap krahët ato i shkojne : 160-189 cm.

## Përshkrimi 
Fluturon pothuajse vetëm natën në kërkim të ushqimit. Është shumë më i madh në trup se bufat e tjerë të natës, veshët i ka shumë të dukshëm, ngjyrën përgjithësisht të
murrme me njolla dhe pulla më të errëta. Në fluturim, dallon nga sqepi i shkurtër, krahët e gjerë dhe koka e vogël. Rrahja e krahëve është çuditërisht e shpejtë. Sytë janë në ngjyrë portokalli në të kuqe. Ai është i vetmi zog që sheh ngjyrën blu.

## Përhapja dhe habitati 
Janë të përhapur në të gjithë rajonin, në zonat kodrinore dhe malore. Përgjithësisht janë shumë sedentarë. Të vegjlit largohen nga territori i prindërve në kërkim të ushqimit dhe zonës së shumimit.

## Riprodhimi 
Folezojnë në mjedise tepër të ndryshëm nga shpatet shkëmbore deri tek pyjet halore. Foletë i vendosin në tokë, në vrimat apo të çarat e shkëmbinjve, por edhe
në zgavra pemësh të vjetra. Femra lëshon 2-4 vezë që çelin pas 34-36 ditësh. Zogjtë e vegjël fluturojnë pas 50-60 ditësh.

## Ushqimi 
Bufi ushqehet  gjitarë të vegjël siç jane minjte.

## Zëri 
Kënga e mashkullit është më e shpeshtë në fillim të sezonit të riprodhimit (shkurtmars). Fillon zakonisht një orë pas perëndimit të diellit. Përbëhet nga një “uu-bo” e ngjirur që përsëritet çdo 8 sekonda. Femrat kanë zë më të ulët se meshkujt. Kënga e femrës është një
“ki-ki-kikej” e mprehtë, shoqëruar me përplasje të sqepit.
Qukapiku i gjelbër

## Gjatësia 
31-33 cm, krahët e hapur: 40-42 cm.

## Përshkrimi 
Fluturon vrullshëm dhe papritur
nga toka në një grumbull drurësh ose nga një
fole milingonash në një livadh. Pjesa e pasme
është ngjyrë e verdhë e shndritshme, kurse
pjesa e sipërme e kurrizit ngjyrë jeshile. Ky qukapik
njihet nga kurora e kuqe dhe fluturimet
në formën e valëve. Edhe pse zakonisht takohet
në pemë, mund të ndeshet shpesh edhe
në tokë. Kur është në pemë, edhe nëse është
duke kënduar, është e vështirë t’i gjesh vendndodhjen,
ngaqë qëndron palëvizur në degë
midis gjetheve. Të vegjlit kanë njolla të zeza në
qafën dhe kraharorin me ngjyrë të bardhë.

## Përhapja dhe habitati 
Jetojnë në pyje të
hapur gjethegjerë dhe në parqe, më rallë edhe
në pyje halore dhe në pyje të dendur.

## Riprodhimi 
Foletë i vendos në zgavrat e
trungjeve të pemëve. Femra lëshon 5-7 vezë
që i ngroh për 15-17 ditë. Të vegjlit fluturojnë
pas tre javësh.

## Ushqimi 
Kryesisht larvat, milingonat, ose
insektet që i kapin duke hapur vrima në dru.

## Zëri 
I fortë dhe i qartë, me gërvishtje hundore
të tipit ”kju kju kju kjukjukju” ose një
“kjukjukjukju” më e mprehtë.
Mëllenja

**Mëllenja**, **Cirla** apo **Tusha vetullverdhë** (*Turdus merula*)

## Gjatësia
24–25&nbsp;cm, krahët e hapur: 34-38.5&nbsp;cm.

## Përshkrimi
Mashkulli i mëllenjës është i zi
me përjashtim të një unaze me ngjyrë të zezë
më të çelët përreth syrit dhe sqepit të verdhë
ngjyrë floriri. Dallohet relativisht lehtë dhe
mund të ngatërrohet vetëm me cirloin (Sturnus
vulgaris), për shkak të bishtit të shkurtër dhe
formës së ngjashme të trupit. Femrat dhe të
vegjlit janë ngjyrë kafe, me pjesën e grykës në
ngjyrë më të çelët dhe qafën me pulla.

## Përhapja dhe habitati
Shikohet shpesh në
rajon, më shumë gjatë dimrit dhe në zonat
bregdetare. Është i përhapur në pyje dhe
shkurre, si dhe në kopshte e parqe.

## Riprodhimi
Foletë i ndërton në shkurre dhe
gardhe. Femra lëshon 4-5 vezë që çelin pas dy
javësh.
Të vegjlit fluturojnë afro dy javë më vonë.
Mund të pjellin dy ose tre herë në vit.

## Ushqimi
Fruta, fara, krimba, etj.

## Zëri
Dallohet nga një zë i fuqishëm dhe i
kumbueshëm i cili është i fortë dhe kërcitës
“cii”. Zogu këndon me zë të fortë dhe tinguj
melodioz.
Laraska

**Laraska** (***Pica pica***) është emri shqiptari i një shpendi të familjes së korvidëve. Ajo është goxha e përhapur në kontinentin Euroaziatik.

Në shqip njihet me emra të ndryshëm, fëraçka (Malësi e Madhe), sorra e larme (Kosovë), garagacka (juglindje), siliqoka (Dukat), karakaçeja (Çamëri).

## Gjatësia
44-46 cm, krahët e hapur: 52-60 cm.

## Përshkrimi
Bishti përfaqëson gjysmën e
gjithë gjatësisë së shpendit. Është i pangatërrueshëm
për shkak të kontrastit bardh e zi të
puplave dhe formës së gjatë dhe elegante. Në
distanca të afërta, puplat duken ngjyrë jeshile
e shndritshme, vjollcë dhe blu e feksur. Sjelljet
e tyre shoqërore janë magjepsëse. Në fund të
dimrit dhe në fillim të pranverës grumbullohen
në tufa të mëdha, por më shpesh qëndrojnë
në çift.

## Përhapja dhe habitati
I gjen në një shumëllojshmëri
habitatesh duke filluar nga tokat
bujqësore me gardhe të mëdha e të dendura
e deri tek parqet pranë qendrave të banuara e
qyteteve.

## Riprodhimi
Foletë i ndërtojnë në pemë, ose
në shkurre të larta. Ato janë tepër karakteristike:
të mëdha në trajtë të rrumbullakët.
Hapësira brenda i ngjan një dhome ku shpendi
lëshon 5-8 vezët që bën. Ngrohja e tyre nis në
prill dhe vezët çelin pas 17-18 ditësh. Të vegjlit
kanë bisht më të shkurtër se prindërit e tyre
dhe janë në gjendje të fluturojnë plotësisht
pas 24-30 ditësh.

## Ushqimi
Ushqehen me insekte, megjithëse
herë pas here ushqehen edhe me shpend të
vegjël dhe vezë. Rrallë hanë edhe kafshë të
ngordhura, drithëra, fara etj.

## Zëri
I fortë dhe i ngjirur, kurse kënga ngjan si:
“çatçatçatçatçatçatçak”.
Sorra

**Sorra e kërmave** (***Corvus corone***) është një zog kalimtar i familjes Corvidae dhe gjinisë *Corvus* që është vendas në Evropën Perëndimore dhe Palearktik Lindor.

## Gjatësia 
Krahë mbyllur: 45-46 cm, krahë hapur: 93-104 cm.

## Përshkrimi 
Në rajon gjenden vetëm nën-speciet
e racës C. Corone cornix me trupin e hirtë
dhe kokën e zezë. Specia Corvus monedula
duket e ngjashme me sorrën, por ndryshon
nga ngjyra gri, trupi më i vogël dhe bishti
më i shkurtër. Forma e trupit të sorrës është
e ngjashme me specien e korbit sqepbardhë
(Corvus frugilegus), por dallon nga puplat
dyngjyrëshe.

## Përhapja dhe habitati 
Sorrat gjenden në
habitate të shumëllojshme duke filluar nga
peizazhet e hapura si fushat, ultësirat, e deri
tek pyjet në mal e në fushë, qendrat e banuara
dhe qytetet, etj. Sorrat kërkojnë ushqim dhe
ciftëzohen në zonat e banuara.

## Riprodhimi 
Foletë i ndërtojnë në zona të
izoluara në pemë apo shkurreta. Femra bën
4-5 vezë në fillim të prillit. Ngrohja zgjat 18-21
ditë. Të vegjlit janë të aftë të fluturojnë pas 4-5
javësh.

## Ushqimi 
Ushqehen me shpend dhe gjitarë të
vegjël, të gjallë, apo të ngordhur, vezë, fara dhe
krimba. Nganjëherë ushqehen edhe me mbetjet
urbane ndaj dhe gjenden pranë vendeve të
grumbullimit të plehrave.

## Zëri 
I ngjan një çjerrjeje të thellë “krraa” që
shpesh përsëritet 3-4 herë në formën “krraakrraa-krraa”.

## Shiko edhe 
* Korbi

## Referime
Harabeli i fushës

**Harabeli i fushës** (*Passer montanus*)

## Gjatësia 
14 cm, krahët e hapur : 20-22 cm.

## Përshkrimi 
Zog i vogël dhe i zhdërvjellët.  Në ndryshim nga harabeli i shtëpisë (Passer domesticus), harabeli i fushës ka një njollë të zezë mbi faqet e bardha dhe një kësulë totalisht kafe.  Sqepi i tij është i shkurtër dhe me ngjyrë gri.  Meshkujt, femrat dhe të vegjlit ngjajnë shumë me njëri tjetrin.  Ndeshet kryesisht gjatë dimrit në zonën fushore, prej ku merr dhe emrin.  Qëndron në tufa me harabelë të llojeve të tjera.

## Përhapja dhe habitati 
Zonat fushore

## Riprodhimi 
Foletë i ndërton në trungjet e pemëve dhe në mure.  Bën 5-6 vezë nga prilli në gusht. Ngrohja zgjat 11-12 ditësh.  Të vegjlit fluturojnë mbas 2 javësh.

## Zëri 
Kënga e tij është mjaft e ngjashme me atë të harabelit të shtëpisë. Kënga e fluturimit ”tik-tik” është një shenjë tipike dalluese e llojit.
Karl Gurakuqi

**Karl Gurakuqi** (Shkodër, 24 mars 1895 - Bressanone, 6 dhjetor 1971) ka qenë drejtori i parë i Bibliotekës Kombëtare, arsimtar, gjuhëtar dhe pedagog shqiptar.

## Biografia 
U lind në Shkodër më 24 mars 1895. Mësimet fillore i bëri në shkollën e fretërve françeskanë ku filloi edhe të mesmet, të cilat i mbaroi në Salzburg; kreu fakultetin e filozofisë në Gratz dhe u kthye në atdhe.

Nga 1917 qe sekretar i parë i Komisís Letrare, u ngarkua që me fondin e librave të bibliotekës së komisisë të formohej bërthama e një biblioteke albanologjike, që ishte baza e Bibliotekës Kombëtare. U caktua inspektor arsimi në Vlorë më 1921, ku u bë edhe sekretar i Federatës "Atdheu" deri vitin e ardhshëm. Më 1922, u bë drejtori i parë i Bibliotekës. Më pas qe shef Seksioni në Ministrinë e Arsimit, drejtor liceu, anëtar i Komisionit Teknik, profesor i shqipes dhe latinishtes në Institutin "Nana Mbretneshë”. Veproi edhe si mis, qortues librash shkollorë, si Inspektor Epror pranë Ministrisë s’Arsimit dhe ishte pjesëtarë efektiv i Institutit të Studimeve Shqiptare me cilësi letrari dhe lëvruesi të gjuhës shqipe deri më 1944. 

Në 1944 shkoi për pushime në Austri, por pasi nuk mund të kthehej në vendlindje, u largua drejt Italisë. Më 1957 u emërua këshilltar i Komitetit "Shqipëria e Lirë" drejtuar nga Rexhep Krasniqi, bashkë me Mehdi Frashërin dhe Ali Këlcyrën.

Kohët e fundit i kaloi pranë të birit, Gilbert në Bressanone afër Bolzanos, vdiq në Palermo më 6 dhjetor 1971. *Ditunija gjuhore indogjermane* nga Dr. Paul Kretschmer (1923); *Zêmra* nga De Amicis (1923 e 1932); *Ilirët* (1923) dhe *Gjendja ekonomike e kulturore e Shqipnís në kohën e kalueme* nga Dr. Karl Patsch (1925); *Serbët dhe Shqiptarët* nga Dr. Milan Sufflay me Zef Fekeçin (1926); *Rrjedhja e punëve në Shqipní* nga Alfred Rappaport (1928); *Lule* roman historik i famullitarit gjerman Fabian Barcatta (1930); *Si u shkaktue Lufta e Madhe* nga Dr. Alfred Wegerer (1931); *Visaret e Kombit* I dhe vëllimi III zgjedhur dhe komentuar në bashkëpunim me Filip Fishtën (1937); *Gramatikë latine* (1938-9), *Ushtrimet e gramatikës latine* të Ferdinand Schultz (1938); *Te praku i jetës* (1940-2) dhe *Rreze Drit*e (Libër leximi. Për klasën e tretë e të katërt të kursit t’ulët,1941-3) nën kujdesin e Ernest Koliqit në bashkëpunim me Kolë Kamsin; *Historija e letërsís romake* nga Francesco Vivona (1941); *Historija shqiptare në pikëpamje të Kombsis si problemë gjurmimesh* nga Georg Stadtmueller (1942);

## Referime
Mikel Koliqi

**Mikel Koliqi** (Shkodër, 25 dhjetor 1900 - 28 janar 1997) ka qenë prift, muzikant dhe kardinali i parë shqiptar i Kishës Katolike. 

## Jeta 
### Familja 
U lind më 25 dhjetor 1900, i biri i Shan Koliqit dhe Ages së Cuk Simonit, nga lisi i tamblit ishte nip Parrucejsh, familje reshpere shkodrane fort e kamur. Ndërsa lisi i gjakut i tij kishte origjinën prej Lotajve të Shalës së Dukagjinit, e rënë në krahinën e Anamalit rreth vitit 1700 së pari, e pastaj u vendosën Shirokë. Prej një të pari i mbeti llagëpi *Kolaj*, të cilës iu vendos prapshtesa -*iqi* prej tregtisë të vazhdueshme me Malin e Zi. Ishte i pari ndër fëmijët, pas tij vinte Ernesti, Leci, Guljelmi, Margerita, Viktori dhe Terezina.

### Shkollimi 
Mësimet fillore i mori në vendlindje në Kolegjin Ksaverian të drejtuar nga etërit jezuitë. Për shkollimin e mesëm, jezuitët e nisën në kolegjin "Cesare Arici" në Breshia. Më pas u regjistrua në kolegjin Vilorez në Monza më 1919, më 1924 u regjistrua në një shkollë teknike në Bari. Më pas vijoi studimet në Politeknikun e Milanos, ku edhe ndjeu thirrjen për rrugën e fesë dhe e la politeknikun. Më 1931 kreu studimet për teologji e filozofi në seminarin arqipeshkvnor në Milano. Më 30 maj të atij viti u shugurua meshtar në Kishën e Jezuitëve të Shkodrës nga arqipeshkvi Imzot Lazër Mjeda dhe u emërua famullitar në dioqezën e Shkodrës.

### Muzika 
Më 1932 themelo korin e Katedrales të quajtur "Scuola Cantorum". Kompozoi dhe realizoi në skenë tri melodrama të Dom Ndre Zadejës. Kompozoi edhe 30-40 pjesë të ndryshme korale. 

### Publicistika 
Nga viti 1938 e deri më 1944 qe redaktor i së përkohshmes *Veprimi katolik shqiptar* dhe drejtor i ''Kumona e së diellës.

## Referime
Tequixquiac

**Tequixquiac** është një bashkësi e vendosur veri të shtetit të Meksikës, gjuha që flitet është spanjishtja.
Gjuha ndërsllave

**Gjuha ndërsllave** (ndërsllavisht *medžuslovjansky*, sqt. *mexhusllovjanski*, njohur edhe si *novoslověnsky* "sllavishtja e re" ose thjeshtë *slovianski* "sllavishtja") është një gjuhë artificiale zonale për sllavët, që flitet nga rreth 500-1000 njerëz. Ajo është krijuar në 2006 mbi bazën e sllavishtës e vjetër dhe gjuhëve moderne sllave nga një ekip i gjuhëtarëve nga vende të ndryshme, për të shërbyer si projekt i gjuhës ndihmëse për komunikim ndërkombëtar midis sllavëve të kombësive të ndryshme. Dy autorët e gjuhës janë shkencëtari kompjuterik çek Vojtěch Merunka dhe përkthyesi holandez Jan van Steenbergen, megjithëse prifti dhe pansllavisti kroat Juraj Krizhaniq më 1666 botoi gramatikën e parë të gjuhës. Ndërsllavishtja është e kundërta e gjuhës interlingua dhe krahas esperantos. Ajo shkruhet më dy alfabete: atë cirilik dhe atë latin.

Në vitin 2019 gjuha ndërsllave u përdor në filmin *The Painted Bird*.

## Veçoritë gramatikore 
Gramatika e gjuhës ndërsllave është e ngjashme me atë të gjuhëve të tjera sllave. Kjo gjuhë ka variacione foljet kanë një aspekt të përsosur dhe ka tri gjinitë: mashkullore, femrore dhe asnjianse.

Kjo gjuhë ka shtatë rasa: emërore, kallëzore, gjinore, dhanore, instrumentale, vendore dhe thirrore.

## Shembuj 
### Ati ynë 
#### Latine 
:Otče naš, ktory jesi v nebesah, nehaj sveti se ime Tvoje. 
:Nehaj prijde kraljevstvo Tvoje, nehaj bude volja Tvoja, kako v nebu tako i na zemji. 
:Hlěb naš vsakodenny daj nam dnes, i odpusti nam naše grěhy, tako kako my odpuščajemo našim grěšnikam. 
:I ne vvedi nas v pokušenje, ale izbavi nas od zlogo. 
:Ibo Tvoje jest kraljevstvo i moč i slava, na věky věkov. Amin.

#### Kirilic 
:Отче нaш, кторы јеси в небесaх, нехaј свети се име Твоје. 
:Нехaј пријде крaльевство Твоје, нехaј буде вольa Твојa, кaко в небу тaко и нa земји. 
:Хлеб нaш всaкоденны дaј нaм днес, и одпусти нaм нaше грехы, тaко кaко мы одпушчaјемо нaшим грешникaм. 
:И не введи нaс в покушенје, aле избaви нaс од злого. 
:Ибо Твоје јест крaльевство и моч и слaвa, нa векы веков. Амин.

#### Shqiptimi 
:Otçe nash, ktori jesi v nebesah, nehaj svjeti se imje Tvoje. 
:Nehaj prijde kralevstvo Tvoje, nehaj bude vola Tvoja, kako v nebu tako i na zemji. 
:Hleb nash vsakodenni daj nam dnes, i odpusti nam nashe grjehi, tako kako mi odpushqajemo nashim grjeshnikam. 
:I ne vvedi nas v pokushenje, ale izbavi nas od zllogo. 
:Ibo Tvoje jest kralevstvo i moq i sllava, na vjeki vjekov. Amin.

### Numrat 1-10 
* *Latine:* **jedin, dva, tri, četyri, pet, šest, sedm, osm, devet, deset**
* *Kirilic:* **једин, два, три, четыри, пет, шест, седм, осм, девет, десет**

## Lidhje të jashtme 
* Faqja zyrtare e internetit
* Fjalori ndërsllavisht-anglisht
* Wiki
* Princi i vogël
* Grupi i gjuhës në Facebook (mbi 14200 anëtarë).
* Slovianski Forum 

## Shiko edhe 
* Pansllavizmi
* Ngjyrat pansllaviste
* Gjuha esperanto
* Gjuha interlingua

## Referime
ACF Fiorentina

**ACF Fiorentina** njohur zakonisht si **Fiorentina** (Italisht: [fjorenˈtiːna]), është një klub italian futbolli me seli në Firence, Toskana. I themeluar nga një bashkim në gusht 1926, dhe i rithemeluar në gusht 2002 pas një falimentimi, Fiorentina ka luajtur në elitën e futbollit italian për pjesën më të madhe të historisë së tyre; ajo është një nga katër klubet me më shumë sezone në Serie A.

Në ditët e para kur u formua ngjyrat e klubit ishin Kuq-Bardhë, por në vitin 1928 u shëndrua në Vjollcë-Bardhë. Prej ditës që u ndryshua ngjyri klubi njihet edhe me emrin "i Viola" që do të thotë "Vjollcët". Skuadra futbollistike e ACF Fiorentinës ndeshjet luan në Stadiumin "Artemio Franchi" që ka kapacitet prej 47.282 ulësesh.

## Sukseset 
15px|left
* ACF Fiorentina ka fituar titullin kampion në **Serie A 2 herë**. Në sezonet 1955/1956 ; 1968/1969.
15px|left
* **Kupën e Italisë 6 herë**. Në sezonet 1939/1940 ; 1960/1961 ; 1965/1966 ; 1974/1975 ; 1995/1996 ; 2000/2001.
10px|left
***Superkupën e Italisë 1 herë**. Në sezonin 1995/1996.
10px|left
***Serie B 3 herë**. Në sezonet 1930/1931 ; 1938/1939 ; 1993/1994.
10px|left
***Kupa UEFA/Europa League** 1 herë. Në sezonin 1960/1961.

## Skuadra aktuale
## Referime
Daut Boriçi

parapamje|Daut Boriçi
**Mollà** **Daut efendi Boriçi** (tr. *Davut Şükrü Efendi*; Shkodër, 20 dhjetor 1825 - 2 nëntor 1896) ka qenë ulema dhe figurë vepruese e Rilindjes Kombëtare Shqiptare. Shumicën e jetës së tij qe i përfshirë në sistemin arsimor osman dhe mbahet mend për abetaren e shqipes me shkrim arab *(Elifba)* më 1861, edhe për kontributin e tij si kryetar i Degës së Shkodrës të Lidhjes së Prizrenit.

## Biografia 
Lindi në Shkodër, i biri i Haxhi Mustafë Salih Boriçit, nga një familje të shkolluar mollenjsh me prejardhje të hershme nga Tivari. I ati ishte sekretar i Mustafa pashë Bushatlliut. Me rënien e pashallëkut të Shkodrës, më 1831, Mustafa nisi të merrej me tregëti. I ati ka lënë disa ditare në formë regjistri, ndonëse kryesisht të karakterit ekonomik-tregtar ose kronika familjare, por që hedhin dritë mbi tregtinë e kohës dhe dëshmojnë kulturën e tij profesionale dhe vlerësimin që i bënte dokumentacionit.

Shkollimin fillor Dauti me të vëllanë, Salihin, e morën në mejtepin e Molla Ferhatit (1772 - 1844) nga Shkodra. Pas kryerjes të mësimeve u emërua imam i xhamisë së Draçinit më 1847 dhe, që në atë kohë u quajt Molla Dauti Mori pjesë më 7 prill 1858 në ceremoninë e themelimit të Kishës së Madhe në Shkodër, dhe më 1867 kur u lartësua metropoli mbajti fjalim në emër të qeverisë dhe valillëkut osman. Më tej u caktua inspektor i *mejtepeve* (shkollave fillore) nga 1869 në vilajet.

Gjatë ndodhive të Lidhjes së Prizrenit, Mollà Dauti qe kryetari i degës vendore të Lidhjes në Shkodër. Telegrami u nënshkrua prej 500 vetëve në Shkodër, nga të cilët më të rëndësishmit ishin: Daut efendi Boriçi në cilësinë e kryetarit të degës, Jusuf agë Sokoli, Selim agë Gjyrezi, Filip Suma, Gjon Muzhani, etj. Gjysmën e parë të majit të 1880 i nisën një tjetër telegram ministrit të Jashtëm britanik, Granville Leveson-Gower, për qëndrimin që do të mbante dega vendore e Lidhjes përkundër *linjës Korti*.

Pas humbjes së Ulqinit, autoritetet osmane nisën të merrnin masa ndaj krerëve të degës së Shkodrës: Hodo beg Sokoli, Daut efendiu, Preng Bibë Doda dhe Jusuf efendi Kalaja u internuan. Më pas e thirrën me punë në Stamboll, ku më 1882-1883 i propozoi Ministrisë së Arsimit të perandorisë që të shtypeshin dhe përhapeshin libra të arsimit fillor në gjuhën shqipe me alfabet arab. Nga viti 1888 u emërua Drejtor i Arsimit në Vilajetin e Shkodrës.

Përveç këtyre, la dorëshkrim një autobiografi dhe dy ditare, i pari i viteve 1844-1850 dhe tjetri i vitit 1893-1895.

## Referime
Hasan Nasrallah

**Sejid Hasan Nasrallah** (lind më 31 gusht 1960-vdiq më 27 Shtator 2024, Arabisht: حسن نصرالله *Hassan Nasr Allah*) ishte sekretari i përgjithshëm i organizatës rebele Hizbullah.

Lindi në Bejrutin lindor. Në Luftën Civile në Liban në vitin 1975 u largua ne vendin e lindjes, në Bejrutin lindor. Atje u bë anëtar i një organizate të shkollës shiite. Në Irak studioi Islamin. Me pushtimin e Libanit nga ana e Izraelit në vitin 1982 u inkuadrua në organizatën rebele - Hizbullah, dhe tërë jetën e tij i ka kushtuar për largimin e forcave Izraelite nga Libani. Pas vrasjes së Abas el-Musavit nga forcat Izraelite në vitin 1992, u zgjodh Sekretar i Përgjithshëm i Hizbullahut.

## Referimet
General Dynamics F-16 Fighting Falcon

**F-16 Fighting Falcon** është një gjuajtës reaktiv me shumë role i zhvilluar fillimisht nga General Dynamics për Forcën Ajrore të Shteteve të Bashkuara (USAF). I dizejnuar fillimisht si gjuajtës dite i superioritetit ajror, ai ka evoluar në një avion të suksesshëm për të gjitha motet dhe me shumë role. Mbi 4.500 aeroplanëve janë ndërtuar që nga fillimi i prodhimit në vitin 1976. Pas Luftës së Dytë Botërore, pas Mig 29 (10.000+) është aeroplani luftarak i dytë më së shumti ekzemplar të prodhuar. Edhe pse nuk blihet më nga Forcat Ajrore Amerikane, versionet e përmirësuara janë ende duke u ndërtuar për klientët e eksportit. Në vitin 1993, General Dynamics i shiti biznesin e prodhimit të vet të avionëve korporatës Lockheed, i cili në vazhdim u bë pjesë e Lockheed Martin, pas një shkrirje në vitin 1995 me Martin Marieta.

Fighting Falcon (shq.: skifteri luftarak) është një gjuajtës me risi të shumta, duke përfshirë një kabinë në formë flluske për shikueshmëri më të mirë, shkop kontrolli të montuar anash për të lehtësuar kontrollin, një ulëse të pjerrët prej 30 gradë për të zvogëluar efektin e forcave-G në pilotin, dhe përdorimin e parë të stabilitetit të relaksuar statik/sistemin e fluturimit me tel për kontrollin e fluturimit që e bën atë një avion të shkathët. F-16 ka brenda topin M61 Vulcan dhe 11 vende për të varur armë dhe pajisje të tjera të misionit. Emri zyrtar i F-16 është "Fighting Falcon", por zakonisht nga pilotët e saj quhet "Viper", për shkak të një ngjashmëri të perceptuar me gjarprin, si dhe Galactica Battlestar Colonial Viper Starfighter.

Përveç forcave aktive të Forcave Ajrore të SHBA-së, Komandës së Forcës Ajrore Rezervë, dhe njësive të Forcës Ajrore të Gardës Kombëtare, avioni është përdorur edhe nga ekipi amerikan i demonstrimeve ajrore U.S. Air Force Thunderbirds, si dhe si avion kundërshtar/agresor nga ana e Forcës Detare të Shteteve të Bashkuara. F-16 gjithashtu shërben në forcat ajrore të 25 shteteve të tjera. Supozohet që F-16 të jetë në shërbimin e Forcave Ajrore të SHBA-së deri në vitin 2025. F-35 Lighting II do të marrë vendin e F-16.

## Informacione të Përgjithshme 
Sot në botë 24 shtete janë duke përdorur modelet e ndryshme të F-16 . , e cila do të jetë në shërbim të Forcave Ajrore të SHBA'së që nga viti 2011.

F-16 ka aftësi eliminimin e e objektivave në ajër dhe në tokë, përdoret edhe si Aeroplan Bombardues.

## Çmimet 
* F-16A/B: 14.6 milion US$(1992)
* F-16E/F: 26.9 milion US$(2005)

## Operatorët 
thumb|300px|Operatorë e F-16 në vitin 2010

* 
*  
* 
*  
* 
*  
*  (Mitsubishi F-2) 
* 
*  
*  
*  
* 
*  
*  
*  
*  
*  
*  
*  
*  
*  
*  
* 

F-16 është duke u testuar nga forcat ajrore të vendeve të mëposhtme:

*  
*  
*  
*  
* 

## Specifikimet (F-16C Block 30) 
|}

## Referimet
Mustafa Balel

**Mustafa Balel** (* 1 shtator 1945) është një shkrimtar turk, i lindur në Sivas në Turqi.

Ai është gjithashtu një përkthyes prodhimtar i francez, duke përfshirë edhe disa shkrimtarë ndër të tjera, Michel Tournier, Yann Queffélec, Pascal Bruckner, Jorge Semprún, Gustav Flober, Panait Istrati, Maksim Gorki, Jean-Philippe Toussaint, Dragan Babic, Marlène Amar etc.

Ai tërhoqi vëmendjen me aftësinë e tij për të kombinuar teknikën bashkëkohore të shkurtër tregim me tradicionale, et zotërim e tregim, dhe një talent për analizë psikologjike.

Në veprat e tij, ai vë në dukje një strukturë konvencionale matriarkale që mbretëron surreptitiously në një shoqëri të njohur në mënyrë rigoroze patriarkale.

## Punon
**Tregime të shkurtra :**
**Kurtboğan* (*Monkshood*, 1974), 
**Kiraz Küpeler* (*Cherry Earrings*, 1977), 
**Gurbet Kaçtı Gözüme* (*Foreign Lands Get In My Eyes*, 1983), 
**Le Transanatolien* (*Transanatolia*, 1988, French, Paris ), 
**Turuncu Eleni* (*Eleni, the Orange Color*, 1992 ).
**Karanfilli Ahmet Güzellemesi* (*Praise for Ahmet With Carnation*, 2005)
**Etiyopya Kralının Gözleri* (*The eyes of the King of Ethiopia*, 2011)
**Inițiatoarea* (short stories in romanian language, Editura Tracus Arte, Bukureshti, 2014)

**Novela :** 
**Peygamber Çiçeği* (*Cornflower*, 1981), 
**Asmalı Pencere* (*Window With the Grapevine*, 1984).
**پنجره‌ای به شاخسار تاک* (Window With the Grapevine, roman in Persian, Peydayesh Publishing, Tehran, 2017)

**Novela për fëmijë  :** 
**Bizim Sinemamız Var* (*We Have Cinema*, 1979), 
**Cumartesiye Çok Var mı?* (*Is it Long to Saturday?*, 1981). 
**Nöbetçi Ayakkabıcı Dükkânı* (''Shoemaker's Store Open 24 hours*, 2005).
**Dedemin Bakır Koltukları* (*My Grandfather's Copper Seats*, 2011).
**Havlamayı Unutan Köpek* (*The Dog Who Forgets to Bark*, 2012).
* *Ressamın Kedisi *(*Peintre's Cat*, 2014).
* *جامه‌های سفیر* (Costumes of the consul, roman in Persian, Hamshahri Collection, Teheran, 2015)

**Tregime të shkurtra për fëmijë ** (Bilingual Books):
**Berke'nin Badem Şekerleri'' / Berke's Almond Candies (2007) 
**Sincaplı Kalemtıraş* / The Squirrel Pencil Sharpener (2007) 
**Renkli Tebeşirler* / Colored Chalk (2007) 
**Kiraz Tokalı Kız* / The Girl with the Cherry Barette (2007) 
**Piknikte* / The Picnic (2007) 
**Tregime të shkurtra për fëmijë**
**Suya Düşmüş Aydede* (öykü, 2016)
**Yastık Adında Bir Kedi* (öykü, 2016)
**Üşengeç Amcanın Ayakkabıları* (öykü, 2016)
**Papağanın Sihirli Aynası* (öykü, 2016)
**Balkondaki Bahçe* (öykü, 2016)
**Kırmızı Benekli Tırtıl* (öykü, 2016)
**Benek Buzağı* (öykü, 2016)
**Çinlilerin Adı Neden Kısadır?* (öykü, 2016)
*''Barbosa'nın  Gözlüğü* (öykü, 2016)
**Kırlangıç ile Minik Tay* (Öykü, 2016)

**Kujtime udhëtimesh :** 
**Bükreş Günleri* (*Days of Bucharest*, 1985)
**İstanbul Mektupları/Avrupa Yakası* (Letters from İstanbul*, 2009)
**Lettres d’İstanbul / Rive européenne*, (Translated by Sevgi Türker-Terlemez, éditions A Ta Turquie, Nancy, 2016)

## Lidhje të jashtme 
*Fakja zyrtare
Dinastia Argeade

**Argeadet** kanë qenë Dinasti në pushtet të Maqedonisë nga vitet përafërsisht 800-310 para e.s. Edhepse Argaios si themelues së Dinastisë vlene, supozohet që edhe sunduesit para tij kanë qenë te te njëjtës Dinasti. Kohepaskohe në kohen 399-393 para e.s. dhe 368–365 para e.s. kanë sundue edhe të tjerë, qe nuk i kanë takuar kësaj dinastie (shiko listën).

## Lista e Dinastisë Argeade 
 (Kohnat e sundimit të mbreteve të mëhershëm nuk asht sakte e njohtun.)
 Emri                     Koha e mbretnimit
 ----                     -----------------
 Karanos                  778 – 750 para e.s.
 Koinos                   750 – 738 para e.s.
 Tyrimmas                 738 – 700 para e.s.
 Perdikkas                700 – 678 para e.s.
 Argaios                  678 – 640 para e.s.
 Philipp I.               640 – 602 para e.s.
 Aeropos I.               602 – 576 para e.s.
 Alketas I.               576 – 547 para e.s.
 Amyntas I.               547 – 498 para e.s.
 Alexander I.             498 – 454 para e.s.
 Alketas II.              554 – 448 para e.s.
 Perdikkas II.            448 – 413 para e.s.
 Archelaos I.             413 – 399 para e.s.
 Orestes                  399 – 396 para e.s.
 Amyntas II., i vogli     393 - para e.s.
 Amyntas III.             393 dhe 392 – 370 para e.s.
 Alexander II.            370 – 368 para e.s.
 Perdikkas III.           365 – 359 para e.s.
 Amyntas IV.              359 – 356 para e.s.
 Philipp II.              359 – 336 para e.s.
 Alexander III. i madhi   336 – 323 para e.s.
 Philipp III. Arrhidaios  323 – 317 para e.s.
 Alexander IV. Aigos      323 – 311/310 para e.s.
Shqiponja Perandorake e Lindjes

**Shqiponja Perandorake e Lindjes** (*Aquila heliaca*) është një Shqiponjë e madhe mbrenda familjes accipitridae.
Breshka e ujit

**Breshka e ujit** (*Caretta caretta*), apo kokëtrashë, është një breshkë oqeanike e shpërndara në të gjithë botën. Kjo është një zvarranik detare, që i përket familjes se Cheloniidae. 

## Gjatësia 
Breshka e madhe e ujit është e gjatë 213 centimetra. Peshon 135 kilogram.

## Përshkrimi 
Lëkura e saj ka një ngjyrë e cila shkon nga e verdha në kafe. Nuk ka dallime të jashtme gjinore derisa breshka rritet. Dallimi më I qartë është që meshkujt e kane bishtin më të gjatë dhe më të shkurtër se sa femrat.

## Përhapja dhe habitati 
Breshka e ujit është gjetur në Atlantik, Paqësor, oqeanit Indian dhe Detin Mesdhe. Ajo e kalon shumicën e jetës së saj në det dhe në grykëderdhjet e habitateve, femrat një kohë të shkurtër shkojnë në breg të detit për të vendosur vezët.

## Riprodhimi 
Breshka e ujit është një riprodhuese me normë të ulët. Femra vë 4 vezë dhe për dy vjet ajo nuk prodhon vezë. Breshka e ujit arrin pjekurinë seksuale brenda 17-33 vjet dhe ka një jetëgjatësi prej 47-67 vjet.

## Ushqimi 
Breshka e ujit është e dhënë pas gjithçkaje, ushqehet kryesisht në banesën e jovertebroreve. Nofullat e saj të mëdha dhe të fuqishme shërbejnë si një mjet efektiv në çmontimin e presë së saj. Vezët e tyre janë të pambrojtura. Pasi breshka arrin moshën e rritur është e rriskuar të hahet nga peshkaqenët.
Hiena

**Hiena** ose **hyaenas** (nga greqishtja "αινα hýaina") janë mishëngrënës të familjes **Hyaenidae**. Me vetëm katër specie ekzistuese është familja biologjike e pestë më e vogël në Carnivora dhe një nga më të vegjlit në klasën Mammalia. Pavarësisht diversitetit të tyre të ulët, hienat janë komponentë unikë dhe jetësorë të shumicës së ekosistemeve afrikane.

Edhe pse filogenetikisht ata janë më afër me macen dhe viverridet, dhe i përkasin kategorisë të lartë.

Hienat e njollosura mund të vrasin deri në 95% të kafshëve që ata hanë, ndërsa hienat me shirita janë kryesisht pastrues.  Në përgjithësi, hienat janë të njohura për të përzënë grabitqarët më të mëdhenj, si luanë, nga strofulla e tyre, pavarësisht se kanë një reputacion në kulturën popullore për të qenë frikacakë.

Hienat u ngritën për herë të parë në Euroazi. Ata fillimisht ngjanin me qentë dhe nuk ishin grabiqarë të shquar.

## Evulucioni
### Origjina
Hiena e ka origjinë 22 milionë vjet më parë në Euroazi, kur shumica e llojeve të hershme feliformia ishin ende kryesisht arboreal. Hienat e para stërgjyshore kanë të ngjarë të jenë të ngjashme me pëllëmbën bashkëkohore moderne; një nga speciet më të hershme të hienit të përshkruar, Plioviverrops, ishte një kafshë e sheshtë, sikletore që banonte në Eurazi 20-22 milionë vjet më parë dhe është e identifikueshme si një hyaenidae nga struktura e veshit të mesëm. Linja e Plioviverrops lulëzoi dhe u dha pasardhësve me këmbë më të gjata dhe nofullat më të theksuara, një drejtim të ngjashëm me ato të marra nga canids në Amerikën e Veriut.

### Ngritja dhe rënia e hienave të ngjashëm me qentë
Pasardhësit e Plioviverrops arritën kulmin e tyre 15 milionë vjet më parë, me më shumë se 30 specie që janë identifikuar. Ndryshe nga shumica e llojeve moderne të hienave, hienat ishin të ngjashëm me një çakall dhe ushqeheshin me kafshë të ngordhura. Hienat-qenë ishin shumë të shumtë; në disa zona fosile, eshtrat e Ictitherium dhe ato të hienave të tjera të janë më të shumta se ato të të gjithë mishngrënësve të tjerë. Rënia e hienave-qenë filloi 5-7 milionë vjet më parë gjatë një periudhe ndryshimesh klimatike, e cila u përkeqësua kur kanimet kaluan urën e Beringut në Euroazi. Një specie, Chasmaporthetes ossifragus, arriti të kalonte urën e tokës në Amerikën e Veriut, duke qenë i vetmi hienë për ta bërë këtë. Chasmopothertes arriti të mbijetojë për disa kohë në Amerikën e Veriut duke devijuar nga shtyllat kursore dhe të dërrmuara të kockave të monopolizuara nga canids, dhe duke u zhvilluar në një sprinter të ngjashëm me gepardin. Shumica e hienave të ngjashëm me qentë ishun zhdukur nga 1.5 milion vjet më parë.

## Referime
Profile të diplomacisë europiane në Ballkan

**Profile të diplomacisë europiane në Ballkan** - Shkenca sociale / Dipollomaci, me Autor Shaban Murati. Shtëpia botuese: UET Press, faqet e librit 292. ISBN 978-99956-39-19-8

I shkruar nga një diplomat me përvojë dhe ekspert i problemeve ndërkombëtare e sidomos të Ballkanit, libri trajton një tematikë interesante lidhur me zhvillimet më të fundit botërore. Autori e ka drejtuar shikimin e vet në hapësirën politike europiane e botërore dhe, krahas zbërthimit të shumë fakteve e ngjarjeve politike, bën diagnostikimin dhe prognozat e së ardhmes. Libri përbën një kontribut në fushën e studimeve me karakter politik e diplomatik.
Kërkimi i legjitimitetit dhe venitja e Utopisë

**Kërkimi i legjitimitetit dhe venitja e Utopisë** - Studime Sociale / Politike, me Autor Fatos Tarifa. Shtëpia botuese: UET Press, Tiranë, 2009. Faqet e librit 138. ISBN 978-99956-39-01-3

Libri përmban një analizë shkencore dhe të balancuar të problemit të legjimitetit të të ashtuquajturit socializëm real në vendet e Europës Qendrore e Lindore. Ky studim konciz dhe i argumentuar për këtë çështje shumë intriguese, është një kontribut i ri në perceptimin bashkëkohor të ngjarjeve epokale të gjysmës së dytë të shek. XX dhe një arritje tjetër e autorit në fushën e studimeve sociologjike.
Shekujt Osmanë në hapësirën shqiptare

**Shekujt Osmanë në hapësirën shqiptare** Studime dhe dokumente / Histori, me Autor Ferit Duka. Shtëpia botuese: UET Press.
Faqet e librit 466. ISBN 978-99956-39-21-1

Ky punim shkencor me vlera të shumta dhe të gjithanshme është një arritje e rëndësishme e autorit dhe e osmanistikës shqiptare. Ai rrok tema dhe probleme të larmishme të shekujve osmanë në viset shqiptare, që kanë të bëjnë me një nga periudhat më interesante të historisë së Shqipërisë. Libri mbështetet në analiza të thella shkencore dhe në një dokumentacion të pasur osman, çka e bën atë një vepër solide dhe me origjinalitet.
Edi Rama, politikani pop(ulist)-star

Libri "Edi Rama, politikani pop(ulist)-star" - Shkenca Sociale / Studim, është një libër i shkruar nga Dr. Belina Budini, pedagoge ne UET.
Shtëpia botuese: UET Press, faqet e librit 122. ISBN 978-99956-39-11-2

## Referimet
Fitimi i pronësisë mbi pasuritë e paluajtshme

**Fitimi i pronësisë mbi pasuritë e paluajtshme** - Drejtësi / Juridik, me Autor Besnik Maho. Shtëpia botuese: UET Press, Tiranë, 2009. Faqet e librit 240. ISBN 978-99956-39-08-2

Libri përmban një cikël leksionesh, që japin një tablo të qartë të përkufizimit të pasurisë së paluajtshme, të marrëdhënieve juridike të pronësisë, kuadrin ligjor dhe sesi reflektohen interesat e shtetasve, shqiptarë apo të huaj, dhe të personave juridikë publikë apo privatë, në lidhje me mënyrat e fitimit të pronësisë mbi sendet të paluajtshme në territorin e Republikës së Shqipërisë.
Besnik Maho

Besnik Maho, pedagog në Universitetin Europian të Tiranës dhe Luarasi. Doktor i Shkencave Historike dhe Juridike, Magjistrat, Master në shkencat juridike.
Perfunduar studimet e larta per Drejtesi prane FDUT gjate viteve 1997-2001.Perfunduar Shkollen e Magjistratures gjate viteve 2002-2005.Perfunduar Masterin e Shkencave ne te Drejten Private prane FDUT gjate viteve 2006-2008.Perfunduar Shkollen e Doktoratures dhe marre graden shkencore Doktor i Shkencave Historike prane Fakultetit te Histori-Filologjise ne fushen e konsolidimit te pronesise mbi pasurite e paluajtshme ne Republiken e Shqiperine, gjate viteve 2009-2016. Ka ushtruar profesionin e gjyqtarit gjate viteve 2004-2007, Drejtorit te Pergjitheshem te AKKP, gjate viteve 2007-2008, te pedagogut ne disa fakultete private 2008 dhe aktualisht, ekspert prane Shkolles te Magjistrates ne tranjimet vazhduese, te avokati gjate viteve 2012-2015 si dhe ate te keshilltarit prane Ministrie te Drejtesise, gjate viteve 2018-2019 ne kuadrin e programit Lead Albania, mbeshtetur nga AADF.

## Botime 
* Fitimi i pronësisë mbi pasuritë e paluajtshme
Antishqiptari - Ditari i çrregullt i muajve të nxehtë dimër 2003 - dimër 2004

Antishqiptari - Ditari i çrregullt i muajve të nxehtë dimër 2003 - dimër 2004. Libër me Autor Sokol Balla. Shtëpia botuese
"55", viti i botimit 2005. Faqet e librit 204.
Intuicionet e tranzicionit 1

**Intuicionet e tranzicionit 1** - Shkenca sociale, me Autor Preç Zogaj. Shtëpia botuese: UET Press, faqet e librit 510. 
ISBN 978-99956-39-20-4

I shkruar me gjuhën e bukur, të pasur dhe tërë elegancë të shkrimtarit dhe të publicistikës politike, libri është një dëshmi unike dhe koherente e tranzicionit shqiptar në të gjithë kompleksitetin e tij, që nga fillimi i Lëvizjes së dhjetorit 1990. Ngjarjet e asaj kohe autori i ka përjetuar si një shpërthim intuicionesh dhe na i jep në libër përmes një pasurie të madhe të të dhënave, dëshmive e ngjarjeve të kohës. Libri është një kontribut i rëndësishëm në bibliotekën e tranzicionit shqiptar.
Sokol Balla

**Sokol Balla** (lindur më 7 maj 1973) është gazetar, autor, shkrimtar dhe analist politik shqiptar. Ai është drejtues i emisionit *Real Story* në ABC News, dhe ish-drejtuesi i emisioneve *Top Story* (2006-2017) dhe *Exclusive* në Top Channel.
## Biografia
Sokol Balla lindi në Tiranë, Shqipëri, më 7 maj 1973. Studimet e larta i ka kryer në Universitetin e Tiranës, një vit në filozofi dhe katër vjet në gazetari  Karrierën si gazetar  e ka nisur në redaksinë e jashtme të Televizionit Shqiptar, në gusht 1992.  
Gjatë viteve ka punuar në të përditshme si Gazeta Shqiptare dhe Koha Jonë.

## Veprat 
* *Antishqiptari - Ditari i çrregullt i muajve të nxehtë dimër 2003 - dimër 2004*, - 2005
* *Loja që ndryshoi Shqipërinë*, - 2016
* *Fjala e lirë, sfidë europiane - Mbi lirinë e shprehjes kur kërkojmë eurointegrimin*, - 2011
* *Koli i bardhës shkon në Afrikë*, 2024
## Referime
Dimmu Borgir

[parapamje|Dimmu Borgir në Tuska Open Air, [Helsinki]]

**Dimmu Borgir** është grup i llojit melodic black metal. Është formuar nga Shagrath, Silenoz dhe Tjodalv në Norvegji. Emri i grupit e ka kuptimin e "Kullës së Errët". Me inkuadrimin e e Stian Aarstad është kompletuar grupi.

Dimmu Borgir albumin e parë e promovoi në vitin 1994 me emrin "Inn I Evighetens Morke" nga ana e Narcomantic Gallery Productions. Albumi zgjoi interes të madh dhe arriti një numër të mëdha shitjesh. Ishin të njohura më në shoqërinë e Black Metal.

Në mars të vitit 2000 planifikuan të punojnë në studion e Abyss por kjo nuk u realizua për shkaqe financiare që kishte grupi. Për shkak të problemeve personale Astennu u përjashtua nga grupi dhe vendi i tij u përmbush nga kitaristi i njohur i Black Metal'it Norvegjez Galder. Me këtë ndryshim në vjeshtë të vitit 2000 hyrën në studion e Fredman në Suedi, dhe promovuan albumin "Puritanical Euphoric Misanthropia". Me atmosferën frikësuese të këtij albumi, fituan shumë përkrahës. Kjo album jo vetëm me atmosferën e saj frikësuese, por edhe me tekstet e shkruara arritën në majën e tyre. Për shumicën e përkrahësve të Dimmu Borgir, "Puritanical Euphoria Misanthropia" ishte albumi më cilësor i grupit. "Kings Of The Carnivals Creation", "Blessings Upon The Throne Of Tyranny", "The Mealstrom Mephisto" veçoheshin si këngët më të dalluara në këtë album.

## Anëtarët e Grupit 
* Stian Thoresen
* Thomas Rune Andersen
* Sven Atle Kopperud
* Øyvind Mustaparta
* Jan Axel Blomberg

### Anëtarët e Vjetër 
* Stian Aarstad
* Kenneth Åkesson
* Brynjard Tristan
* Stian Arnesen
* Jamie Stinson
* Nicholas Barker

## Diskografia 
* Inn I Evighetens Morke -For All Tid (1994)
* Stormblåst (1996)
* Enthrone Darkness Triumphant (1997)
* Godless Savage Garden (1998)
* Spiritual Black Dimensions (1999)
* Puritanical Euphoric Misanthropia (2001)
* Death Cult Armageddon (2003)
* Stormblåst (2005)
* In Sorte Diaboli (2007)
* Abrahadabra (2010)
* Eonian (2018)

### Single 
* "Progenies of the Great Apocalypse" (2003)
* "Vredesbyrd" (2003)
* "The Serpentine Offering" (2007)
* "The Sacrilegious Scorn" (2007)
* "Gateways" (2010)

### Referimet
Tarja Halonen

thumb|right|Tarja Halonen
**Tarja Kaarina Halonen** (i lindur më 24 dhjetor 1943, Helsinki) është politikane Finlandeze.  Më 1 Mars 2000 është zgjedhur si kryetare e vendit, dhe në 29 janar 2006 është rizgjedhur edhe një herë kryetare.  Posti i kryetares do të përfundojë në vitin 2012.  Halonen është kryetare e 11 të Finlandës, dhe e para kryetar e gjinisë femrore në vend.  Ka publikuar se mund të bëhet Sekretari i Përgjithshëm i Organizatës së Kombeve të Bashkuara.

### Referimet
Nico Rosberg

**Nico Erik Rosberg** (lindur më 27 qershor 1985) është një pilot gjerman garash, i cili garon aktualisht me skuadrën e Formula Një Mercedes. Ai garon me flamurin gjerman në Formula Një, ku më parë ka garuar për pak kohë me flamurin Finlandes në fillimet e karrierës. Ai gjithashtu i ka shtetësitë e të dyja vendeve.

Rosberg fitoi 2005 GP2 Series me skuadrën ART, duke garuar më parë Formula 3 Euro Series me skuadrën e babait të tij Keke Rosberg, Team Rosberg.

Për sezonin 2010 të Formula Një, Rosberg u bashkua me skuadrën e ri-quajtur Mercedes, formuar pas marrjes që Mercedes i bëri në vitin 2009 skuadrës kampione për konstruktorë Brawn GP. Që nga ajo kohë, Rosberg ka shijuar periudhën më të suksesshme të tij, duke fituar 11 Çmime të mëdha dhe 16 pol pozita. Arritja më e madhe e karrierës së tij ishte në vitin 2014, kur ai e mbylli renditjen e kampiontit për pilotë në vendin e dytë me Mercedesin, mbrapa shokut të tij të skuadrës Lewis Hamilton. Gjatë atij sezoni ai fitoi pesë gara, mori pesëmbëdhjetë podiume dhe njëmbëdhjetë pol pozita dhe pesëmbëdhje startime në vijën e parë. Ai i mbajti shpresat për fitimin e titullit deri në garën e fundit, duke arritur me një disavantazh 17 pikësh ndaj Hamilton dhe pavarësisht se e nisi garën nga pol pozita, problemet në makinën e tij bënë që ta mbyllte garën i 14ti, me Hamiltonin që fitoi garën dhe kampionatin.

## Referime
David Coulthard

parapamje|David Coulthard

**David Coulthard** (lind. 27 Mars 1971) është piloti Skocez i Formula 1. Ka garuar për skuadrat WilliamsF1, McLaren Mercedes dhe Red Bull Racing. Gara e parë është mundësuar me vdekjen tragjike të Ayrton Senna's në San Marino Grand Prix në vitin 1994. Garën e parë ka fituar në pistën e Portugalisë. Në vitin 1996 është transferuar në McLaren Mercedes. Rezultati më i mirë në tabelën e kampionatit të Formula 1 ka qenë në vitin 2001 me pozitën e dytë. Në vitin 2008 Coulthard ka përfunduar karrierën e tij në Formula 1.

## Pikët e grumbulluara dhe pozitat në kampionatin e Formula 1 
* 1994 : 8, 14 ponea (Williams)
* 1995 : 3, 49 poena (Williams)
* 1996 : 7, 18 poena (McLaren)
* 1997 : 3, 36 poena (McLaren)
* 1998 : 3, 56 poena (McLaren)
* 1999 : 4, 48 poena (McLaren)
* 2000 : 3, 73 poena (McLaren)
* 2001 : 2, 65 poena (McLaren)
* 2002 : 5, 41 poena (McLaren)
* 2003 : 7, 51 poena (McLaren)
* 2004 : 9, 24 poena (McLaren)
* 2005 : 12, 24 poena (Red Bull)
* 2006 : 12, 14 poena (Red Bull)

### Referimet
Karl Malone

thumb|Karl Malone‎

**Karl Anthony Malone** (lind 24 korrik 1963) është lojëtar i pensionuar i basketbollit në NBA. Konsiderohet si një ndër Alo-Qendrat më të mira gjatë tërë historisë së NBA. Ka qenë dy herë fitues i MVP.

18 vjet të karrierës së tij basketbollistike kaloi në skuadrën Utah Jazz. Më vonë kaloi në Los Angeles Lakers.Pas një vite në këtë skuadër e përfundoi karrierën e tij. Karl Malone është një ndër lojtarët më të mirë që nuk ka mundur të fitojë kampionatin e NBA.

## Karriera 
Malone, u zgjedh(draft) nga Utah Jazz në rendin e 13 të vitit 1985. Kur e përsosi basketbollin e tij, Utah Jazz filloi të formojë skuadrën me lidershipin e Malone'it. Ai me Playmaker'in John Stockton arritën të jenë një dysh superior.18 vite luajtën bashkë në 1412 ndeshje që është rekord. Dyshja Karl Malone-John Stockton në vitet 1997 dhe 1998 arritën në finale me Utah Jazz, por në të dy rastet Michael Jordan i Chicago Bulls fitoi finalet. Për t'u bërë kampion, Karl Malone në vitin 2005 u transferua në Los Angeles Lakers, por edhe kjo skuadër në finale u mposhtë nga Detroit Pistons. Më 13 shkurt 2005 Malone vendosi të përfundonte karrierën e tij basketbollistik.

Në vitin 1997 dhe 1999 është zgjedhur lojtari më i vlefshëm në NBA (MVP).Dy herë është zgjedhur në "Dream Team", në vitin 1992 dhe 1996.14 herë u zgjodh në All-Star, pesë herë u zjodh në pesëshen më të mirë të vitit, dhe hyri në top 50 listën e lojtarëve më të mirë të të gjitha kohërave të NBA.Përmendorja e Karl Malone gjindet në "Delta Centre" ku Utah Jazz luan ndeshjet.
 
### Referimet
Shqiptarët dhe grekët

**Shqiptarët dhe grekët** libër nga Nuri Dragoj.

"Shqiptarët dhe grekët" është një sintezë e marrëdhënieve midis dy popujve tanë, që herë kanë qenë të trazuara dhe herë kanë qenë të mira. Veçse, duhet theksuar që, vetëm momentet e marrëdhënieve të mira kanë kontribuar në zhvillimin e miqësisë midis dy popujve tanë....

Në libër jepet historia e marrëdhënieve midis dy popujve, që nga kohët më të hershme deri në ditët e sotme. Në marrëdhëniet midis shteteve, deri në kohët e sotme, shteti më i madh e ka konsideruar veten të privilegjuar dhe ka shkelur e mohuar të drejtat e më të vegjëlve. Me shtetet nuk ndodh ajo që ndodh në jetën njerëzore. Më të rriturit ndihmojnë më të vegjlit, duke u dhënë gjithë mjeshtërinë që ata kanë fituar në jetë, edhe kur këta nuk janë fëmijët e tyre. Fëmijët mësohen me dashuri, që të përvetësojnë atë që ka krijuar mendja njerëzore.

Por shtetet, deri tani, janë sjellë ndryshe: u kanë shkatërruar popujve më të vegjël, atë që ata kanë gjënë më të shtrenjtë: u shkatërrojnë kulturën dhe u rrënojnë ekonominë. Këtë autori e vë në dukje që me pushtimin osman. Nën këtë pushtim, Shqipëria përjetoi një dhunë të dyfishtë: Nga Porta e Lartë dhe nga Patrikana greke e Stambollit.
Ketri i kuq

Ketri i kuq ose ketri i kuq i  Euroazisë *(vulgaris Sciurus)* është një specie  ketri peme në gjininë Sciurus të zakonshme në të gjithë Euroazinë. Ketri i kuq është një i pemëve, i dhënë pas gjithëçkaje brejtëse.
Në Britaninë e Madhe dhe Irlandë, numrat kanë rënë në mënyrë drastike në vitet e fundit, pjesërisht për shkak të futjes së ketri gri lindor (Sciurus carolinensis) nga Amerika e Veriut.

## Përshkrimi
## Riprodhimi dhe vdekshmëria
## Kulturore dhe rëndësinë ekonomike
Kau

parapamje|Kau - Demi (i zi)

**Kau** (shumës: qetë) i njohur edhe si dem, demi, ( e kundërta e lopës) është një kafshë shtëpiake dythundrake e ripërtypëse, që mbahet për mbarështim të llojit, për të lëruar tokën, për të tërhequr qerren etj. Kau ose demi ēshtë i përhapur dhe mbarështohet në vendet e Ballkanit, Evropës, pastaj në Amerikë, Australi, Zelandën e Re, Indi, etj. Kau është një kafshë që i takon kategorisë së gjedheve dhe mund të jetë i kastruar (tredhur) ose i pakastruar. Qetë nē të kaluarën janë përdorur edhe për punimin e tokës, transport (duke tërhequr karroca ose vagonët) ose nganjëherë edhe për kalërim, pastaj per te shire kokërrat e drithërave dhe për të vënë ne lëvizje makina për bluarjen e drithërave, vaditje apo qëllime të tjera.

## Shih edhe 
* Lopa
* Bualli
* Bagëtia
* Blegtoria
* Gjedhëtaria

## Literatura 
* 
* 
* 
* 
* 
* 
* 
* 
* 
* 
* 
*